section_heading: Pozadina finala
paragraph_text: Po prvi put u povijesti UEFA Lige prvaka, te četvrti put u povijesti cjelokupnog Kupa prvaka, jedna će momčad igrati finale na domaćem terenu, nakon finala 1957., 1965. i 1984. Zbog toga, navijači Bayern Münchena prozvali su ovu utakmicu "Finale dahoam", što je na bavarskom "finale kod kuće". Također se prvi put nakon finala 2007. događa da nijedan finalist nije prvak svoje države.